Rikunarita-ORG/Wikinium huggingface dataset:
# 楊廣

隋煬帝楊廣
**楊廣**（569年—618年4月11號），係隋朝第二位皇帝，604年到618年在位，死後廟號**世祖**，但後世以大唐李淵所畀謚號**煬**，而叫**隋煬帝**。

雖然佢將科舉制度發揚光大、開通隋唐大運河，但因為佢好大喜功、窮奢極欲、窮兵黷武，逼到人民作反，最後畀叛軍宇文化及派人做瓜。

## 生平

楊廣係隋文帝楊堅第二仔，阿媽係獨孤伽羅。開皇元年（581年）封為晉王。588年，隋朝派大軍進攻陳朝，由楊廣做掛名統帥。600年，文帝廢太子楊勇，改立楊廣做太子。

604年七月，文帝過身，楊廣繼位，就係隋煬帝。文帝臨死之前終於睇到楊廣份人嘅真面目，想立番楊勇做太子，畀楊素知道咗，就通知楊廣同阻止，冇耐文帝就死咗。楊廣又假借文帝名義落命令將楊勇賜死。

煬帝派人召并州總管、漢王楊諒返長安，但係份文帝璽書同楊諒之前同文帝暗中約好嘅唔夾，楊諒知道有古怪，於是起兵作反，但係畀煬帝派兵平息咗。604年十一月，煬帝下令喺洛陽起東都，喺第二年每月用成二百萬人去起，由於啲官員督工又嚴又急，有成四五成工人死咗。煬帝又徵用幾十萬人喺洛陽嘅外圍地區掘塹，塹即係坑，由龍門（喺今日山西省河津市）向東掘到長平（喺今日山西省高平市）、汲郡（喺今日河南省衛輝市），再去到臨清關（喺河南省），過咗黃河又向西掘，掘到去上洛（喺今日陝西省商州區）。

605年改用大業年號，同年起通濟渠，前後用成百幾萬人去起。煬帝又下令喺江南建造龍舟同其他船，加埋一共幾萬隻船。

607年，煬帝處死光祿大夫賀若弼、禮部尚書宇文弼同太常卿高熲。同年拉咗百幾萬男丁起長城，過程之中死咗五六成工人。608年，徵調百幾萬人民起永濟渠。

大業八年（612年），煬帝第一次東征高句麗，徵調過百萬士兵同大約兩百萬民伕，但係戰事唔多順利，於是撤軍。呢年發生旱災同瘟疫，死咗好多人，尤其係山東地區。

613年，煬帝第二次東征高句麗，之後楊玄感響黎陽起兵作反，煬帝唯有撤軍。雖然楊玄感好快就失敗咗，但係各地啲人起兵自立一單接一單咁嚟。614年第三次東征高句麗，打到高句麗請降之後就撤軍。大業十一年（615年），煬帝去北方巡視嗰陣，畀突厥始畢可汗嘅大軍包圍，要等到突厥撤兵之後先甩到身。

616年，煬帝走去江都，之後冇再返番去東都（洛陽）。

617年，李淵響太原起兵，入到關中，擁立代王楊侑做皇帝，就係隋恭帝，名義上將煬帝升做太上皇，但個效力只限於李淵控制嘅地方。618年三月，將軍宇文化及響江都作反，殺咗煬帝，史稱「江都兵變」。

## 參考
# 李淵

李淵
**李淵**（566年—635年）係大唐開國皇帝。未死就讓位畀二仔李世民繼位。佢死後廟號高祖，所以又叫**唐高祖**。

## 一生

李淵喺隋朝長安出世，生響官宦世家。佢阿爺李虎喺西魏時曾經做過「太尉」，係開國功臣。其後爵位代代相傳，到李淵嗰代就變成「唐國公」。

佢嗰親表弟隋煬帝楊廣好重用李淵，喺山西太原留守，之但係隋朝地方大亂嗰陣，李淵自己喺太原起兵作反。佢由太原一路打到長安，前後用唔到一年時間。李淵立咗代王楊侑做皇帝，但無耐佢又命令楊侑將帝位傳畀佢，建立大唐。

史書通常寫到李淵好無能，但實際上佢建立大唐嘅時候都做咗好多嘢。啱啱建立唐朝佢就派個仔李世民統一中原，而佢又將隋朝嘅制度繼承落去，只係佢無採用到隋煬帝嘅律例。所以李淵對李世民「貞觀之治」打下咗好重要嘅基礎。

由於李淵對自己繼承人嘅問題一再反覆，導致佢三個仔李建成、李元吉、李世民之間嘅衝突。玄武門之變後李淵將皇帝位讓畀李世民，自己退位為太上皇。

635年，李淵去世，死後諡號太武皇帝，葬喺獻陵。

李淵去世40年後，佢個孫唐高宗李治喺674年改上尊諡號做「神堯皇帝」，相隔80年後，玄孫唐玄宗李隆基喺754年加上尊諡號做「神堯大聖大光孝皇帝」。

## 屋企

### 后妃

* 皇后
	+ 竇皇后（北周上柱國竇毅同襄陽長公主個女，細細嗰就畀舅父北周武帝宇文邕養喺皇宮，死後追謚太穆皇后）
* 妃嬪
	+ 萬貴妃
	+ 尹德妃
	+ 宇文昭儀
	+ 莫嬪
	+ 孫嬪
	+ 崔嬪
	+ 楊嬪
	+ 小楊嬪
	+ 張婕妤
	+ 薛婕妤
	+ 郭婕妤
	+ 劉婕妤
	+ 張美人
	+ 楊美人
	+ 王才人
	+ 魯才人
	+ 張寶林
	+ 柳寶林
	+ 張氏

### 仔女

#### 仔

1. 隴西郡公→唐王世子→皇太子→除籍→**息隱王**→**隱太子**李建成（母竇皇后）
2. 敦煌郡公→秦國公→趙國公→**秦王**→**皇太子**→**太宗**李世民（母竇皇后）
3. **衛懷王**李玄霸（母竇皇后）
4. 姑臧郡公→齊王→除籍→**海陵郡王**→**巢剌王**李元吉（母竇皇后）
5. **楚哀王**李智雲（母萬貴妃）
6. 趙王→荊王李元景（母莫嬪）
7. 魯王→漢王李元昌（母孫嬪）
8. 酆悼王李元亨（母尹德妃）
9. 周王李元方（母張氏）
10. 鄭王→徐康王李元禮（母郭婕妤）
11. 宋王→徐王→韓王李元嘉（曾經因為反對武則天統治而改姓虺，所以又名虺元嘉，母宇文昭儀）
12. 荊王→彭思王李元則（母王才人）
13. 藤王→鄭惠王李元懿（母張寶林）
14. 蜀王→吳王→霍王李元軌（曾經因為反對武則天統治而改姓虺，所以又名虺元軌，母張美人）
15. 豳王→虢莊王李鳳（母楊美人）
16. 漢王→陳王→道孝王李元慶（母劉婕妤）
17. 鄶王→鄧康王李元裕（母崔嬪）
18. 譙王→舒王李元名（母小楊嬪）
19. 魏王→燕王→魯王李靈夔（曾經因為反對武則天統治而改姓虺，所以又名虺靈夔，母宇文昭儀）
20. 許王→江安王李元祥（母楊嬪）
21. 密貞王李元曉（母魯才人）
22. 滕王李元嬰（母柳寶林）

粗體字係死後先至封贈。

#### 女

李淵有19個女：

1. 長沙公主（下嫁馮少師）
2. 襄陽公主（下嫁竇誕）
3. 平陽公主（母竇皇后，下嫁柴紹）
4. 高密公主（下嫁長孫孝政，又嫁段綸）
5. 長慶公主（先封為桂陽公主，下嫁趙慈景，又嫁楊師道）
6. 長沙公主（先封為萬春公主，下嫁豆盧懷讓）
7. 房陵公主（先封為永嘉公主，下嫁竇奉節，又嫁賀蘭僧伽）
8. 九江公主（下嫁執失思力）
9. 廬陵公主（下嫁喬師望）
10. 南昌公主（下嫁蘇勖）
11. 安平公主（下嫁楊思敬）
12. 淮南公主（下嫁封道言）
13. 真定公主（下嫁崔恭禮）
14. 衡陽公主（下嫁阿史那社爾）
15. 丹陽公主（下嫁薛萬徹）
16. 臨海公主（下嫁裴律師）
17. 館陶公主（下嫁崔宣慶）
18. 安定公主（先封為千金公主，下嫁溫挺，又嫁鄭敬玄）
19. 常樂公主（下嫁趙瑰）

## 參考
# 中國皇帝

冕。象徵
**中國皇帝**係中國嘅皇帝，由秦朝秦始皇嬴政做頭一個皇帝開始，去到大清宣統帝溥儀最尾一個皇帝。

為咗維護皇帝尊嚴，對於皇帝相關嘅名稱都有具體規定，例如皇帝嘅命叫「制」，令叫「詔」，皇帝嘅起居、服裝、出行都有專門嘅規定，例如冕服。皇帝自稱「朕」，其他人當面直接叫皇帝做「陛下」、「聖上」或者「萬歲」等、私底下叫皇帝為「聖人」、「官家」、「至尊」、「君王」、「天子」等等。
# 朝代

**朝代**（粵拼：**ciu1 doi4**）、**王朝**、**皇朝**（粵拼：**wong4 ciu4**，英文：dynasty、house）係指由同一個家族通過唔同嘅方式同形式，以君主制實施世襲統治嘅政權同相應嘅歷史時期。世界上延續時間最長而且重存在嘅王朝係日本皇室，由公元前660年實行統治到而家。

喺君主制國家運用權力進行統治嘅家族集團可以叫做「王室」或者「王家」，又如果君主嘅頭銜係皇帝就可以叫做「皇室」或者「皇家」，而喺中華文化圈入便嘅國家亦都可以叫呢種家族集團做「宗室」。

史學家通常將一啲國族同文明，例如古埃及、中國，以王朝更迭嘅形式進行歷史分期。所以，「王朝」呢個詞可以用來劃分由一個家族統治嘅時代，即係「朝代」，同埋對呢個期間所發生嘅事件、趨勢、文物等進行論述。

公元20世紀之前，各地大部分嘅王朝都係實施父系繼承制度，好似法蘭克人實行嘅薩利克法。喺女性可以合法繼承王位嘅情況之下，女性君主嘅後代繼承佢嘅位之後，一般都會採用父系嘅命名方式，所以通常睇成係新王朝嘅成立。但係，歐洲嘅一啲國家近代以來通過法令等唔同方式喺女性君主或者女性王室成員嘅後代登基之後仍然喺法理上延續當朝嘅名號，喺名義上避免咗改朝換代。例如：英國國會響1952年4月通過決議規定女王伊利沙伯二世嘅後代喺繼承王位之後繼續使用王朝「溫莎」嘅名。女性君主或者女性王室成員嘅後代喺即位之後重保留住王朝原來嘅名號呢種情況，係由俄羅斯帝國響公元18世紀第一次實行：安娜·彼得羅芙娜嘅仔彼得三世喺成為皇帝之後重繼續使用羅曼諾夫王朝嘅名，雖然如果按照傳統佢就係霍爾斯坦－戈托普－羅曼諾夫王朝嘅第一位君主。其他嘅王朝實施母系繼承制度，喺唔需要通過法律程序或者其他嘅操作嘅情況之下通過女性嘅後代傳承王朝嘅名號，如同南非林波波省境內嘅祈雨女王嘅王位。

唔係所有嘅君主制政治實體都係由王朝統治嘅；而家存在嘅例子有安道爾親王國、梵蒂岡城國同耶路撒冷、羅得島及馬耳他聖約翰主權軍事醫院騎士團。歷史上亦都有唔屬於任何王朝嘅君主，例如倫巴底王阿里奧亞爾同拜占庭帝國皇帝福卡斯。有啲王朝統治主權國家入便嘅非主權政治實體，如同而家馬來西亞境內嘅王朝同埋統治緊阿拉伯聯合酋長國轄下七個酋長國嘅幾個王朝。

## 今日統治緊主權國家嘅王朝一覽

而家有44個君主制主權國家，其中有42個由王朝實行統治。

* 溫莎王朝
	+ 安提瓜巴布達
	+ 澳大利亞聯邦
		- 澳大利亞南極領地
		- 珊瑚海群島領土
		- 亞什摩同卡地爾群島領地
		- 聖誕島領地
		- [[File:|22x20px|border |alt=可可斯 (基林) 群島|link=可可斯 (基林) 群島]] 可可斯（基林）群島領地
		- 克島同麥當奴群島領地
		- 諾福島領地
	+ 巴哈馬國
	+ 巴巴多斯
	+ 伯利茲
	+ 加拿大
	+ 格林納達
	+ 牙買加
	+ 紐西蘭王國
		- 曲克群島
		- 紐西蘭
		- 紐埃
		- 羅斯屬地
		- 托克勞
	+ 巴布亞新畿內亞獨立國
	+ 聖傑氏尼維斯聯邦
	+ 聖盧西亞
	+ 聖文森特和格林納丁斯
	+ 所羅門群島
	+ 圖瓦盧
	+ 大不列顛及北愛爾蘭聯合王國
		- 安圭拉
		- 根息行政區
		- 澤西行政區
		- 百慕達
		- 英屬南極領地
		- 英屬印度洋領地
		- 開曼群島
		- 福克蘭群島
		- 直布羅陀
		- 馬恩島
		- 蒙塞拉特
		- 皮特凱恩、亨德森、迪西同奧埃諾群島
		- 聖海倫娜、亞森松同崔斯坦達庫尼亞
		- 南佐治亞與南三文治群島
		- 亞克羅提利同德凱利亞主權基地區
		- 特克斯與凱科斯群島
		- 處女群島
* 哈利法王朝
	+ 巴林王國
* 比利時王朝
	+ 比利時王國
* 旺楚克王朝
	+ 不丹王國
* 博爾基亞王朝
	+ 汶萊達魯薩蘭國
* 諾羅敦王朝
	+ 柬埔寨王國
* 士叻斯域－荷斯地因－森訥堡－格呂克斯堡王朝
	+ 丹麥王國
		- 法羅群島
		- 格陵蘭
	+ 挪威王國
* 德拉米尼王朝
	+ 伊斯瓦蒂尼王國
* 日本王朝
	+ 日本國
* 哈希姆王朝
	+ 約旦哈希姆王國
* 薩巴赫王朝
	+ 科威特國
* 莫舒舒王朝
	+ 萊索托王國
* 列支敦斯登王朝
	+ 列支敦斯登親王國
* 盧森堡－拿修王朝
	+ 盧森堡大公國
* 盤陀訶羅王朝
	+ 馬來西亞
* 格里馬爾迪王朝
	+ 摩納哥親王國
* 阿拉維王朝
	+ 摩洛哥王國
* 奧倫葉－拿修王朝
	+ 荷蘭王國
		- 阿魯巴
		- 古拉索
		- 荷蘭
		- 聖馬丁
* 賽義德王朝
	+ 阿曼蘇丹國
* 薩尼王朝
	+ 卡塔爾國
* 沙地王朝
	+ 沙地阿拉伯王國
* 波旁－安茹王朝
	+ 西班牙王國
* 貝爾納多特王朝
	+ 瑞典王國
* 卻克里王朝
	+ 泰王國
* 圖普王朝
	+ 湯加王國
* 納哈揚王朝
	+ 阿拉伯聯合酋長國

## 註

## 睇埋

* 中國朝代
# 吳

**吳**（粵拼：ng4）可以係：

## 政權

* 中國
	+ 吳 (周)：春秋諸侯國之一，又叫「句吳」「工吳」
	+ 吳 (三國)：三國時期孫權所建嘅國，又叫「孫吳」「東吳」
	+ 吳 (十國)：五代十國中嘅一國，又叫「楊吳」「南吳」
	+ 吳越國：亦係五代十國嘅一國，王室姓錢。
* 越南
	+ 吳朝：越南朝代。

## 地名

* 吳地，又叫「三吳」，大概喺家下江蘇南部。
	+ 江浙，江蘇叫「吳」，浙江叫「越」，「江浙」古時嗌「吳越」。
* 蘇州簡稱
* 吳縣，舊時係吳郡、吳州、蘇州嘅治所，1995年改爲吳縣市，2000年改爲蘇州吳中區、相城區。
* 吳市，日本廣島縣西南部嘅市。
	+ 吳站，西日本旅客鐵道吳線喺吳市嘅車站。
	+ 吳港，吳市嘅海港。
	+ 吳基地，日本海上自衛隊喺吳市嘅基地。

## 其他

* 吳語
* 吳氏，姓氏
* 日本嗰邊會將比較早從中國傳去日本嘅嘢冠以「吳」，比如和服會嗌「吳服」，漢字日文讀音中有吳音。